CELEX: 32021Y0723(01)
Language: sk
Date: 2021-06-25 00:00:00
Title: Rozhodnutie Európskeho orgánu pre bankovníctvo EBA DC 397 z 25. júna 2021, ktorým sa mení rozhodnutie EBA DC 151, ktorým sa potvrdzuje, že nevyžiadané úverové ratingy určitých externých ratingových agentúr sa kvalitou neodlišujú od ich vyžiadaných úverových ratingov 2021/C 293/03

23.7.2021   
               
               
                  SK
               
               
                  Úradný vestník Európskej únie
               
               
                  C 293/3
               
            
         ROZHODNUTIE EURÓPSKEHO ORGÁNU PRE BANKOVNÍCTVO EBA DC 397
         z 25. júna 2021,
         ktorým sa mení rozhodnutie EBA DC 151, ktorým sa potvrdzuje, že nevyžiadané úverové ratingy určitých externých ratingových agentúr sa kvalitou neodlišujú od ich vyžiadaných úverových ratingov
         (2021/C 293/03)
         RADA ORGÁNOV DOHĽADU,
         So zreteľom na nariadenie Európskeho parlamentu a Rady (EÚ) č. 1093/2010 z 24. novembra 2010, ktorým sa zriaďuje Európsky orgán dohľadu (Európsky orgán pre bankovníctvo) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/78/ES (1).
         So zreteľom na článok 138 nariadenia Európskeho parlamentu a Rady (EÚ) č. 575/2013 (2),
         keďže:
         
                     (1)
                  
                  
                     V článku 138 nariadenia o kapitálových požiadavkách sa povoľuje používanie nevyžiadaných úverových ratingov externej ratingovej agentúry (ďalej len „ECAI“) na určenie rizikových váh, ktoré sa majú priradiť aktívam a podsúvahovým položkám na účely výpočtu požiadaviek na vlastné zdroje, pod podmienkou, že EBA potvrdí, že sa nevyžiadané úverové ratingy ECAI svojou kvalitou neodlišujú od vyžiadaných úverových ratingov tejto ECAI. Orgán EBA v súlade s tým istým článkom musí odmietnuť vydať takéto potvrdenie alebo ho musí zrušiť predovšetkým vtedy, ak ECAI použila nevyžiadaný úverový rating s cieľom vyvinúť tlak na hodnotený subjekt, aby si objednal ratingové hodnotenia alebo iné služby. Rozhodnutie EBA DC 151, ktorým sa potvrdzuje, že nevyžiadané úverové ratingy ECAI sa kvalitou neodlišujú od ich vyžiadaných úverových ratingov (3) bolo preto uverejnené dňa 22. júla 2016. Rozhodnutie EBA DC 151 bolo zmenené, aby zohľadnilo hodnotenie uvedené v článku 138 nariadenia (EÚ) č. 575/2013 aj v prípade registrovaných alebo certifikovaných ECAI a ECAI, ktoré začali ponúkať nevyžiadané úverové ratingy po uverejnení rozhodnutia EBA DC 151; ako aj aby sa odstránili odkazy na orgán, ktorý od vydania rozhodnutia EBA DC 151 prestal byť kvalifikovaný ako ECAI. Rozhodnutie EBA DC 195, ktorým sa mení rozhodnutie EBA, ktorým sa potvrdzuje, že nevyžiadané úverové ratingy ECAI sa kvalitou neodlišujú od ich vyžiadaných úverových ratingov (4) bolo preto zverejnené dňa 28. júla 2017.
                  
               
                     (2)
                  
                  
                     Nové ECAI boli zaregistrované alebo overené po uverejnení rozhodnutia EBA DC 195, pre ktoré je tiež potrebné vykonať hodnotenie uvedené v článku 138 nariadenia (EÚ) č. 575/2013. Okrem toho od uverejnenia rozhodnutia EBA DC 195 bola zrušená registrácia CRA troch ECAI, ktoré preto už nespĺňajú vymedzenie pojmu ECAI uvedené v článku 4 ods. 1 bode 98 nariadenia (EÚ) č. 575/2013. Vzhľadom na uvedený vývoj je potrebné uskutočniť hodnotenie uvedené v článku 138 nariadenia (EÚ) č. 575/2013 aj pre novozaregistrované externé ratingové agentúry a odstrániť odkazy na orgány, ktoré od vydania rozhodnutia EBA DC 195 prestali byť kvalifikovane ako ECAI.
                  
               
                     (3)
                  
                  
                     Príslušné ECAI boli informované o úmysle orgánu EBA prijať toto rozhodnutie a dostali príležitosť vyjadriť k nemu svoje stanovisko,
                  
               
                     (4)
                  
                  
                     Rozhodnutie EBA DC 151 sa má zodpovedajúcim spôsobom zmeniť,
                  
               ROZHODLA TAKTO:
         
            Článok 1
            Príloha k rozhodnutiu EBA DC 151 sa nahrádza textom uvedeným v prílohe k tomuto rozhodnutiu.
         
         
            Článok 2
            Toto rozhodnutie nadobúda účinnosť dvadsiatym deň po jeho uverejnení v Úradnom vestníku Európskej únie.
         
         
            V Paríži 25. júna 2021.
            
               
                  za Radu orgánov dohľadu
               
               José Manuel CAMPA
               
                  predseda
               
            
         
         
            (1)  Ú. v. EÚ L 331, 15.12.2010, s. 12.
         
            (2)  Nariadenie Európskeho parlamentu a Rady (EÚ) č. 575/2013 z 26. júna 2013 o prudenciálnych požiadavkách na úverové inštitúcie a investičné spoločnosti a o zmene nariadenia (EÚ) č. 648/2012 (Ú. v. EÚ L 176, 27.6.2013, s. 1).
         
            (3)  Ú. v. EÚ C 266, 22.7.2016, s. 4.
         
            (4)  Ú. v. EÚ C 244, 28.7.2017, s. 3.
      
      
         
            PRÍLOHA
            Externé ratingové agentúry (ECAI), pri ktorých EBA potvrdil, že ich nevyžiadané úverové ratingy sa na účely článku 138 nariadenia (EÚ) č. 575/2013 nelíšia svojou kvalitou od ich vyžiadaných úverových ratingov
            
                        ARC Ratings S.A.
                     
                  
                        Axesor Risk Management S.L.
                     
                  
                        Banque de France
                     
                  
                        BCRA – Credit Rating Agency AD
                     
                  
                        Capital Intelligence Ratings Ltd
                     
                  
                        Cerved Rating Agency S.p.A.
                     
                  
                        Creditreform Rating AG
                     
                  
                        CRIF Ratings S.r.l.
                     
                  
                        DBRS Rating GmbH
                     
                  
                        Egan-Jones Ratings Co.
                     
                  
                        EuroRating Sp. z o.o.
                     
                  
                        Fitch Ratings Ireland Limited
                     
                  
                        GBB-Rating Gesellschaft fuer Bonitaets-beurteilung GmbH
                     
                  
                        HR Ratings de México, S.A. de C.V.
                     
                  
                        ICAP S.A.
                     
                  
                        INBONIS S.A.
                     
                  
                        Japan Credit Rating Agency Ltd
                     
                  
                        Kroll Bond Rating Agency Europe Limited
                     
                  
                        modeFinance S.r.l.
                     
                  
                        Moody’s Investors Service
                     
                  
                        QIVALIO SAS (previously Spread Research)
                     
                  
                        Rating-Agentur Expert RA GmbH
                     
                  
                        Scope Ratings GmbH
                     
                  
                        Scope Hamburg GmbH
                     
                  
                        S&P Global Ratings Europe Limited